สวัสดีครับ ปัจจุบันผมเป็นโรคงูสวัด (บริเวณด้านซ้ายของลำตัว ตั้งแต่ศีรษะ ไปจนถึงลำตัว) ผมได้ไปพบแพทย์เบื้องต้นแล้ว หลังจากกินยา ผมลองคลำบริเวณลำคอ พบว่า บริเวณหมายเลข 4 หรือ 5 (ไม่แน่ใจ) ( บวมเป็นอย่างมากทั้ง 2 ด้าน อยากสอบถามว่ามันคืออาการข้างเคียงหลังจากที่เป็นงูสวัด และ ทานยาแก้งูสวัดหรือเปล่าครับ มันจะหายหลังจากที่เป็นงูสวัดใหมครับ อันนี้คือต่อมน้ำเหลืองอักเสบหรือเปล่าครับ จะเป็นอันตรายใหมครับ ขอบครับ
สวัสดีค่ะ หากได้รับการวินิจฉัยจากแพทย์แล้วว่าเป็นงูสวัด เมื่อคลำบริเวณลำคอด้านข้างแล้ว พบมีลักษณะที่บวมขึ้น ก็น่าจะเป็นต่อมน้ำเหลืองที่โตได้ ซึ่งก็เป็นอาการที่สามารถพบได้ หากมีการติดเชื้อบริเวณศีรษะและลำคออยู่ ซึ่งหากงูสวัดเป็นที่ส่วนของศีรษะอยู่ ก็ย่อมทำให้ต่อมน้ำเหลืองบริเวณคอโตได้ค่ะแนะนำให้สังเกตอาการไปก่อน หากอาการของโรคงูสวัดหายแล้ว ต่อมน้ำเหลืองก็น่าจะค่อยๆ ยุบลง ซึ่งอาจให้เวลานานหลายสัปดาห์หรือเป็นเดือนได้ และอาจไม่ได้ยุบจนหายไปหมดก็ได้ แต่ก็จะไม่ได้โตขึ้นหรือมีอาการเจ็บอีกแต่หากอาการของโรคงูสวัดหายไปแล้ว อาการบวมบริเวณลำคอ ไม่มีแนวโน้มที่จะยุบลง หรือขยายขนาดขึ้น หรือยังคงมีอาการเจ็บ ก็ควรไปพบแพทย์เพื่อตรวจหาสาเหตุค่ะ